Viri, ki so bili Skupnemu podjetju na voljo v letu 2009

Pristojnosti Skupnega podjetja, kot so opredeljene v Uredbi Sveta (ES) št. 71/2008

člena 187 in 188 Pogodbe o delovanju Evropske Unije Sklep št. 1982/2006/ES Evropskega parlamenta in Sveta z dne 18. decembra 2006 o Sedmem okvirnem programu določa prispevek Unije k vzpostavitvi dolgoročnih javno-zasebnih partnerstev v obliki skupnih tehnoloških pobud, ki bi se lahko izvajale prek skupnih podjetij v smislu člena 187 Pogodbe PDEU.

Cilji Skupno podjetje „Čisto nebo“ prispeva k izvajanju sedmega okvirnega programa in zlasti k tematskemu področju 7 – Promet (vključno z aeronavtiko) posebnega programa „Sodelovanje“. (a) Pospešiti razvoj čistih tehnologij zračnega prometa v EU, jih potrditi in predstaviti, da bi se lahko začele čim prej uporabljati; (b) zagotoviti skladno izvajanje evropskih raziskovalnih prizadevanj za okoljske izboljšave na področju zračnega prometa; (c) vzpostaviti radikalno inovativen sistem zračnega prometa, ki temelji na vključevanju naprednih tehnologij in vseobsegajočih demonstratorjev in ki stremi k zmanjšanju vpliva zračnega prometa na okolje, tako da bi znatno zmanjšali emisije hrupa in plinaste emisije ter povečali ekonomičnost porabe goriva pri zrakoplovih; (d) Pospešiti ustvarjanje novega znanja, inovacij in prenosa raziskav na podlagi združenih tehnologij in popolnoma integriranega sistema sistemov v ustreznih operativnih okoliščinah, kar vodi do večje industrijske konkurenčnosti.

Naloge (a) združevati vrsto ITD s poudarkom na inovativnih tehnologijah in razvoju vseobsegajočih demonstratorjev; (b) se v prizadevanjih v okviru ITD osredotočiti na ključne končne izsledke, ki lahko pripomorejo k doseganju ciljev v zvezi z okoljem in konkurenčnostjo Evrope; (c) okrepiti postopek preskušanja tehnologij, da se prepoznajo in odstranijo ovire, ki preprečujejo prihodnjo uveljavitev na trgu; (d) združevati zahteve uporabnikov za usmeritev naložb v raziskave in razvoj v smeri operativnih in tržnih rešitev; (e) izvajati potrebne raziskovalne in razvojne dejavnosti, po potrebi z dodeljevanjem sredstev na podlagi razpisov za zbiranje predlogov; (f) dodeljevati sredstva za podporo raziskavam, ki jih izvajajo njegovi člani in drugi subjekti, izbrani na podlagi razpisov za zbiranje predlogov, v skladu z javnimi pogoji, ki jih določi upravni odbor; (g) objavljati informacije o projektih, vključno z imeni udeležencev in zneskom finančnega prispevka Skupnega podjetja „Čisto nebo“ na udeleženca; (h) zagotavljati javna naročila storitev in blaga, po potrebi z javnimi razpisi; (i) aktivirati potrebna sredstva javnega in zasebnega sektorja; (j) povezovati se z nacionalnimi in mednarodnimi dejavnostmi v tehnični domeni skupnega podjetja, zlasti s skupnim podjetjem SESAR; (k) na rednih sejah obveščati skupino nacionalnih predstavnikov in v delo vključiti ACARE; (l) uradno obvestiti pravne subjekte, ki so s Skupnim podjetjem „Čisto nebo“ sklenile sporazum o dodelitvi sredstev, o morebitnih možnostih za posojila pri Evropski investicijski banki, zlasti pri Skladu za financiranje na osnovi delitve tveganja, ustanovljenem v okviru sedmega okvirnega programa; (m) spodbujati vključevanje MSP v njegove dejavnosti v skladu s cilji sedmega okvirnega raziskovalnega programa; Skupno podjetje „Čisto nebo“ v zvezi s tem določi ustrezne kvantitativne cilje, ki so v skladu s cilji iz sedmega okvirnega programa; (n) razviti tesno sodelovanje in zagotoviti usklajenost podobnih evropskih (zlasti iz okvirnega programa), nacionalnih in nadnacionalnih dejavnosti.

1 — Upravni odbor Upravni odbor je upravljavski organ Skupnega podjetja „Čisto nebo“. 2 — Usmerjevalni odbori ITD Upravni odbor ustanovi usmerjevalni odbor ITD za vsakega izmed šestih ITD. Ustanovijo se naslednji ITD: (a) inteligentni zrakoplov z nepremičnimi krili; (b) okolju prijazni zrakoplovi za regionalni zračni promet; (c) okolju prijazen rotoplan; (d) sistemi za okolju prijazno delovanje; (e) okolju prijazni in trajnostni motorji; (f) okoljsko primerna zasnova. 3 — Skupina nacionalnih predstavnikov Skupino nacionalnih predstavnikov sestavljajo po en predstavnik vsake države članice in vsake druge države, pridružene okvirnemu programu. Skupina med svojimi člani izvoli predsednika. 4 — Splošni forum Splošni forum je posvetovalni organ Skupnega podjetja „Čisto nebo“. Splošni forum sestavljajo po en predstavnik: (a) vsakega člana Skupnega podjetja „Čisto nebo“; (b) vsakega partnerja. 5 — Izvršni direktor Izvršni direktor je pristojen za vsakodnevno vodenje skupnega podjetja in je njegov pravni zastopnik. Odgovarja upravnemu odboru. 6 — Zunanja revizija Evropsko računsko sodišče. 7 — Organ za razrešnico Parlament na priporočilo Sveta.

Proračun 95,23 milijona EUR, od tega 91 milijonov EUR financiranih s prispevkom iz proračuna EU; 3,39 milijona EUR denarnih prispevkov in 91,84 milijona EUR predvidenih stvarnih vložkov od članov, ki so zasebna podjetja Število zaposlenih 31. decembra 2009 18 mest v načrtu delovnih mest, od tega 10 zasedenih na dan 31. 12. 2009 (zajema 1 delovno mesto pogodbenega uslužbenca). Skupno število zaposlenih: 10 Ti opravljajo naslednje naloge: — operativne naloge: 2 — upravne in podporne naloge: 4 — različne naloge: 4